ขอสอบถามหน่อยครับ ถ่ายเป็นเมือกดำๆครับพอดีไปดื่มเหล้า ผสมน้ำโค๊กเยอะพอสมควร ถัดมาอีกวันถ่ายเป็นเมือกดำๆครับ เกิดจากน้ำโค๊กหรือป่าวครับ หรือเกิดจากอย่างอื่น
สวัสดีค่ะ อาการถ่ายเป็นเมือกดำ อาจจะเกิดจาก มีเลือดออกในทางเดินอาหารส่วนต้น เช่นมีแผลในกระเพาะอาหาร หรือลำไส้เล็กส่วนต้น อาจเกิดจากการรับประทานอาหาร บางประเภท เช่น บลูเบอร์รี่ ดาร์คช็อกโกแลต เกิดจากการใช้ยาและอาหารเสริมบางชนิด เช่น อาหารเสริมธาตุเหล็ก การมีภาวะขาดเลือดในลำไส้ การมีหลอดเลือดผิดปกติ เป็นต้น ส่วนการดื่มน้ำโค้กนั้น ส่วนใหญ่ไม่น่าจะทำให้มีอุจจาระเป็นสีดำได้ชัดเจนแนะนำการงดการรับประทานอาหารใดๆที่อาจทำให้มีอุจจาระสีดำได้ดังกล่าวไป สังเกตอาการ ถ้ายังถ่ายดำต่อเนื่อง เป็นลักษณะดำยางมะตอย มีปวดท้องมาร่วมด้วย อาจจะต้องนึกถึงสาเหตุจากเลือดออกในทางเดินอาหารได้ ควรไปพบแพทย์เพื่อตรวจเพิ่มเติม